**Tiszaszőlős Községi Önkormányzat Képviselő-testületének**

**15/2014.(XI.12.) önkormányzati rendelete**

**a szociális célú szén juttatásról**

Tiszaszőlős Község Önkormányzatának Képviselő-testülete az Alaptörvény 32.cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8.pontjában meghatározott feladatkörében eljárva a következőket rendeli el:

 **1. §**

A rendelet hatálya a Tiszaszőlős község közigazgatási területén életvitelszerűen lakó és ott – a polgárok személyi adatainak és lakcímének nyilvántartásáról szóló 1992. évi LXVI. törvény szerinti – bejelentett lakóhellyel, vagy tartózkodási hellyel rendelkező személyekre terjed ki.

**2. §**

(1) Tiszaszőlős Községi Önkormányzat Képviselő-testülete az e rendeletben szabályozott szociális célú szén támogatás megállapításának jogát a Pénzügyi Ügyrendi Szociális és Kulturális Bizottságára ruházza át, úgy, hogy az kizárólag a Belügyminisztérium által Tiszaszőlős Községi Önkormányzat részére támogatásként odaítélt szociális célú szén mennyiség erejéig történhet.

(2) Juttatásban részesülhet a

a) szociális igazgatásról és szociális ellátásokról szóló 1993. év III. törvény szerinti

aa) aktív korúak ellátására,

ab) időskorúak járadékára,

ac) lakásfenntartási támogatásra jogosult,

b) gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család jövedelmére tekintet nélkül, továbbá

c) a 70. életévét betöltött, egyedül élő kérelmező, ha az a)-b) pontban meghatározott ellátás nem került részére megállapításra, és az egy főre jutó havi jövedelme nem haladja meg az öregségi nyugdíj mindenkori legkisebb összegének 300 %-át.

1. A támogatás kizárólag természetben nyújtott szén, melynek mennyisége igényjogosult háztartásonként maximum 5 q.
2. A szén támogatás ugyanazon lakott ingatlanra háztartásonként egy jogosultnak, egy jogcímen állapítható meg, egy fűtési idényben, csak egy alkalommal.
3. Az üresen álló, nem lakott ingatlanra, amelyben életvitelszerűen senki sem él, továbbá olyan lakott ingatlanra, amely szénnel nem fűthető, nem biztosít támogatást az önkormányzat.
4. E rendelet alkalmazásában egyedül élő az a személy, aki egyszemélyes háztartásban lakik.

**3. §**

(1)A szén támogatás hivatalból vagy kérelem alapján adható. A kérelem mintát és a kérelemhez csatolandó iratok megnevezését az 1. melléklet tartalmazza.

(2) A kérelmek elbírálása a beérkezés sorrendjében történik.

(3) Az elbírálás során a 2. § (2) bekezdés a)-b) pontja szerinti kérelmezők előnyt élveznek.

(4) A kérelem legkésőbb 2015. január 15- ig nyújtható be a Tiszaszőlősi Közös Önkormányzati Hivatalban.

(5) A (3) bekezdésben meghatározott határidőn túl benyújtott (1) bekezdés szerinti és a 2. § (1) bekezdésben meghatározott mennyiséget meghaladó kérelmeket a Pénzügyi Ügyrendi Szociális és Kulturális Bizottság érdemi vizsgálat nélkül köteles elutasítani.

(6) A leszállított szén átvételét a jogosult a rendelet 2. mellékletét képező átvételi elismervény aláírásával igazolja.

(7) A szén házhoz szállításáról a határozathozatalt követően az önkormányzat térítésmentesen gondoskodik.

**4. §**

(1) Ez a rendelet a kihirdetését követő napon lép hatályba, és 2015. május 31-én hatályát veszti. A rendelet kihirdetéséről a jegyző köteles gondoskodni.

Tiszaszőlős, 2014. november 10.

Kerekes András Debrődiné Zoboki Magdolna

Polgármester jegyző

**Záradék:**

Ezen rendelet 2014. november 12. napján kihirdetésre került.

Tiszaszőlős, 2014. év november 12.

Debrődiné Zoboki Magdolna

jegyző

**1. melléklet a 15/2014.(XI.12.) önkormányzati rendelethez**

**K É R E L E M**

Szociális célú szén támogatás megállapításához

1. Kérelmező neve:

Anyja neve:

Születési helye, ideje:

Állandó lakcíme:

Tartózkodási helye, ha eltér az állandó lakcímtől:

2. Kérelmező a lakásban milyen jogcímen tartózkodik (a jogcím aláhúzandó):

a./ tulajdonos, b./ bérlő, c./ családtag,

3. A lakásban kérelmezővel együtt élő közeli hozzátartozók:

 Név Születési hely Születési idő Lakcím

4. A következő szociális ellátások közül (a jogcím aláhúzandó):

a) aktív korúak ellátásában részesülök,

b) időskorúak járadékában részesülök,

c) lakásfenntartási támogatásban részesülök,

d) háztartásomban a gyermekek védelméről és a gyámügyi igazgatásról szóló 1997. évi

XXXI. törvényben szabályozott halmozottan hátrányos helyzetű gyermeket nevelek.

5. Nyilatkozom, hogy egyedülálló vagyok, és a fenti ellátások egyikében sem részesülök (a jogcím aláhúzandó).

Büntetőjogi felelősségem tudatában kijelentem, hogy

* a közölt adatok a valóságnak megfelelnek,
* az ingatlanom szénnel fűthető,
* amennyiben a szociális célú szén támogatás részemre megállapításra kerül, azt kizárólag az általam életvitelszerűen használt ingatlan fűtésére használom fel.

Tudomásul veszem, hogy az Önkormányzat fenntartja a jogát, hogy helyszínen ellenőrizze a nyilatkozatban közölt adatok valódiságát.

Tiszaszőlős, 201...év.........hó.....nap ………………………..…..

Kérelmező

**Jövedelemnyilatkozat\***

|  |  |  |  |
| --- | --- | --- | --- |
| Jövedelem típusa | A kérelmező | A kérelmezővel közös háztartásban élő | összesen |
| házastárs (élettárs) | egyéb rokon |
| nettó jövedelme (Ft/hó) |
| Munkaviszonyból, munkavégzésre irányuló egyéb munkaviszonyból származó jövedelem. |  |  |  |  |  |
| Társas, vagy egyéni vállalkozásból, illetve szellemi és önálló tevékenységből származó jövedelem |  |  |  |  |  |
| Alkalmi munkavégzésből származó jövedelem |  |  |  |  |  |
| Táppénz és gyermekgondozási támogatások (terhességi, gyermekágyi segély, GYED, GYES, GYVT, családi pótlék, gyermektartásdíj) |  |  |  |  |  |
| Nyugdíj és egyéb nyugdíjszerű ellátások (öregségi, rokkantsági, baleseti rokkantsági, özvegyi, szülői nyugdíj; árvaellátás, baleseti, hozzátartozói nyugellátások; rendszeres szociális járadék; átmeneti járadék; bányász dolgozók egészségkárosodási járadéka, rokkantsági járadék, politikai rehabilitációs ellátások, háztartási pótlék, házastárs után járó jövedelempótlék) |  |  |  |  |  |
| Önkormányzat és munkaügyi szervek által folyósított ellátások (időskorúak járadéka, rendszeres szociális segély, ápolási díj, adósságcsökkentési támogatás, munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás) |  |  |  |  |  |
| Egyéb jövedelem (pl.: ösztöndíj, szakképzéssel összefüggő pénzbeli juttatások, nevelőszülői díj, szociális gondozási díj, végkielégítés, életjáradékból, föld és egyéb ingatlan bérbeadásából származó jövedelem) |  |  |  |  |  |
| Jövedelem összesen: |  |  |  |  |  |
| A jövedelmet csökkentő tényezők (gyermektartásdíj, egyéb rokontartás címén fizetett tartásdíj) |  |  |  |  |  |
| Összes nettó jövedelem |  |  |  |  |  |
| Egy főre jutó jövedelem |  |  |  |  |  |

Büntetőjogi felelősségem tudatában kijelentem, hogy a Jövedelemnyilatkozatban közölt adatok a valóságnak megfelelnek.

Tudomásul veszem, hogy a Jövedelemnyilatkozatban közölt adatok valódiságát a Szociális igazgatásról és szociális ellátásokról szóló többszörösen módosított 1993. évi III. törvény 10. § (7) bekezdése alapján az önkormányzat a fővárosi, a megyei adóhatóság útján ellenőrizheti.

Tiszaszőlős, 20....... év…………….…….. hó………. nap

………………………………………..

a kérelmező

*\*A fenti jövedelemnyilatkozatot csak abban az esetben kell kitölteni, amennyiben kérelmező az 5.) pont szerinti egyedülálló és a 4.)pont szerinti ellátások egyikében sem részesül, és csatolni kell a kérelmező jövedelméről a szociális igazgatásról és szociális ellátásokról szóló 1993. évi III. törvény 10. §-ában foglaltak szerinti igazolást.*

*(A kérelem 2015. január 15-ig nyújtható be.)*

**2. melléklet a 15/2014.(XI.12.) önkormányzati rendelethez**

**Átvételi elismervény**

Alulírott ………………......................................... (név) Tiszaszőlős, ..................................... út ........ sz. alatti lakos aláírásommal elismerem, hogy a mai napon a Tiszaszőlős Községi Önkormányzata Képviselő-testületének a szociális célú szén juttatásról szóló 15/2014.(XI.12.) számú önkormányzati rendelete alapján megállapított természetbeni juttatásként ……….. q barnakőszenet átvettem.

Tiszaszőlős, 201.... év …........................... hó...... nap.

….........….......................................... ….........…..........................................

Átadó Átvevő